google/wiki40b huggingface dataset:
Henrikas Jurgis Tiškevičius Logoiskis

Biografija

Kilęs iš Lietuvos didikų Tiškevičių giminės Logoisko šakos. Tėvas Jurgis Tiškevičius Logoiskis II. Motina Liucija Pranciška Liubomirska. Broliai Vincentas Tomas Tiškevičius Logoiskis, Jurgis Henrikas Tiškevičius Logoiskis, Jaroslavas Tiškevičius Logoiskis.

Šeima

1822 m. vedė, žmona Eufrozina Šolaiska (Eufrozyna Szołajska). Sūnūs Mykolas Tiškevičius Logoiskis II, Stanislovas Tiškevičius Logoiskis, Henrikas Tiškevičius Logoiskis II, Mikalojus Tiškevičius Logoiskis II, Vincentas Tiškevičius Logoiskis, duktė Teklė Eufrozina Tiškevičiūtė.
Očeretos dvaro valdytojas.

Valstybės tarnyba

Rusijos valstybės slaptasis patarėjas, Kijevo gubernijos bajorų maršalka.
Vakarai (dienraštis)

Vakarai – dienraštis, ėjęs 1936–1939 m. Klaipėdoje.

Istorija

Leido akcinė bendrovė „Rytas“. Spausdino akcinės bendrovės „Rytas“ spaustuvė. Išėjo 979 numeriai. Leido priedus „Ryto Vakarai naktį“, „Vaikų vakarai“.
Informavo apie Klaipėdos krašto įvykius, spausdino žinias iš Žemaitijos, Aukštaitijos regionų, rašė apie Lietuvos problemas, pasaulio įvykius, nagrinėjo ekonominius, socialinius, švietimo, kultūros ir kt. klausimus.
Bendradarbiavo A. Ašmontas, J. Gintautas, J. Greičius, V. Miciukevičius, A. Paškevičius, Juras Arnas Šaltenis, Jonas Vilkaitis, J. Zanaitis ir kt.
Redagavo Ernestas Galvanauskas, Jurgis Kalakauskas, Juozas Pronskus, Vincas Rastenis, A. Srugys, Ignas Šeinius, T. Šliažas.
Spartak Myjava

Istorija

Įkurtas kaip Športový klub Myjava 1920 m.
2011/2012 m. sezone tapo Antros lygos nugalėtojais ir pateko į elitą. 2012 m. debiutavo elito divizione. Dalyvavo Europos lygos kovose.
2016 m. gruodžio mėnesį pasitraukė iš elito diviziono kovų.
Daumantas Kavoliūnas

Biografija

1958 m. baigė Vilniaus universiteto Medicinos fakultetą. 1958–1962 m. dirbo gydytoju Vilniaus I-oje klinikinėje ligoninėje. Nuo 1962 m. Vilniaus universiteto dėstytojas, nuo 1983 m. dar ir Respublikinės Vilniaus klinikinės ligoninės Įgytų širdies ydų chirurgijos skyriaus vedėjas, 1973 m. docentas, nuo 1991 m. profesorius. 1990 m. medicinos mokslų daktaras.
Tyrimų svarbiausia sritis – dirbtinės ir pagalbinės kraujotakos metodai.
Marija Tautkuvienė-Piliutytė

Biografija

Baigusi Skirsnemunės vidurinės mokyklos aštuonias klases, 1955–1959 choro dirigavimo mokėsi Klaipėdos muzikos mokykloje (dėst. B. Daukintaitė-Razauskienė ir R. Varnas).
1959–1969 Seredžiaus (Jurbarko r.) vidurinės mokyklos muzikos ir dainavimo mokytoja, kultūros namų meno vadovė (1959–1964). Mokykloje vadovavo vaikų ir vyresniųjų klasių moksleivių chorams, o kultūros namuose – mišriajam chorui ir moterų vokaliniam ansambliui. 1964 I respublikinei moksleivių dainų šventei parengė jaunučių chorą, 1965 respublikinei dainų šventei – jaunių chorą, o 1969 respublikinei moksleivių meno ir sporto šventei – mišrųjį chorą.
Nuo 1969 rudens Jurbarko vaikų muzikos mokyklos (nuo 1990 A. Sodeikos) mokytoja, 1985–1993 direktorė. Iš pradžių vadovavo bendram mokyklos chorui, o 1979–1993 chorinio dainavimo skyriaus. Chorą paruošė moksleivių ir suaugusiųjų Jurbarko rajono ir respublikinėms dainų šventėms bei 1990 Lietuvos tautinei dainų šventei Vilniuje. Choras dainavo koncertuose ir kituose kultūros renginiuose, giedojo bažnyčioje, 1990 dalyvavo tarptautiniame chorų sąskrydyje Rumunijoje.
Be pedagoginio darbo, M. Tautkuvienė vadovavo Jurbarko kultūros namų moterų chorui, kurį parengė 1970 ir 1975 respublikinėms dainų šventėms bei 1973 moterų ir vyrų sąskrydžiui Šiauliuose. 1970 subūrė medžiotojų bei žvejų vyrų vokalinį ansamblį ir išaugino į vyrų chorą – ji paruošė 1975 respublikinei dainų šventei. 1973 moterų choras ir vyrų vokalinis ansamblis dalyvavo televizijos laidoje. 1976 vyrų vokalinis ansamblis „Sidabrinių balsų“ zonos konkurse pelnė antrąją vietą, o 1979 konkurse „Šilų aidai" moterų vokalinis kvartetas – pirmąją vietą.
Nuo 1990 M. Tautkuvienė Jurbarko politinių kalinių ir tremtinių mišriojo choro „Versmė“ vadovė. Kolektyvą parengė tradicinėms dainų šventėms Kaune (1991), Vilniuje (1993), Panevėžyje (1995), Klaipėdoje (1997) ir Jurbarke (1998). Choras dainuoja koncertuose ir gieda bažnyčiose, dalyvavo 1994 I Pasaulio lietuvių dainų šventėje Vilniuje. Lietuvos Seimo narės L. Andrikienės ir ten gyvenančio lietuvio E. Šovos remiamas kolektyvas 1994 koncertavo Didžiosios Britanijos Velso krašte, o 1996 Italijoje. Choras dalyvavo 1998 II Pasaulio lietuvių dainų šventėje Vilniuje.
1997 m. subūrė Jurbarko kultūros rūmų mišrų chorą „Barkūnas“, kurį parengė 1998 m. II Pasaulio lietuvių dainų šventei Vilniuje. 2006 m. subūrė Jurbarko kultūros centro retro vokalinį ansamblį „Volungė“.
M. Tautkuvienė – 1970 – 1979 Jurbarko rajono dainų švenčių organizatorė ir vyr. dirigentė, vėliau ir Lietuvos politinių kalinių bei tremtinių dainų švenčių Kaune, Vilniuje, Panevėžyje, Klaipėdoje ir Jurbarke dirigentė. Jos iniciatyva rengiamas tarptautinis chorų festivalis „Kur bakūžė samanota“. 1980 ji apdovanota Liaudies švietimo pirmūno ženkleliu.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Pariečė

Istorija

XX a. pradžioje Pariečėje gyveno nemažai lietuvių. Tarpukaryje priklausė Lenkijai.
Marcus Brown

Karjera

Marcus Brownas savo karjerą pradėjo Murray valstybiniame universitete. 1996 m. NBA naujokų biržoje 46-uoju šaukimu pašauktas į „Trail Blazers“ komandą, pasirašė 1-erių metų sutartį 1996-1997 m. sezonui. Debiutas NBA nebuvo sėkmingas: per visą sezoną jis sužaidė tik 21 rungtynes, aikštėje vidutiniškai praleisdavo po 8,8 min. ir pelnydavo po 3,9 taško. Po to M. Brownas persikėlė į Europą, rungtyniavo Prancūzijos Po Ortezo komandoje. Vasarą grįžo į NBA, sudarė sutartį su „Cavaliers“, tačiau vos po 6 rungtynių buvo atleistas. Prancūzijoje žaidė Limožo CSP komandoje, laimėjusia Prancūzijos lygą ir taurę. M. Brownas buvo išrinktas geriausiu Prancūzijos lygos legionieriumi.
2000 m. vasarą Marcusas perėjo į Trevizo „Benetton“ komandą, bet jau kitą sezoną pradėjo žaisti su Stambulo „Efes Pilsen“ (Turkija), kurioje žaidė 2 metus. Joje pasižymėjo itin dideliu rezultatyvumu ir naudingumu. 2003 m. pakviestas į Maskvos CSKA, kur nors ir buvo vienas naudingiausių, tačiau (tuo metu turtingiausiam Europos klubui) 2 kartus iš eilės nepavyko laimėti Eurolygos, todėl pasibaigus 2004-2005 m. sezonui, M. Brownas buvo atleistas.
2005 m. vasarą pradėjo žaisti Malagos „Unicaja“, kur pradžioje pasižymėjo dideliu naudingumu, bet 2006-2007 m. sezono metu patyręs sunkią traumą, didžiąją dalį sezono buvo priverstas praleisti. Po to neatgavo savo sportinės formos, todėl Ispanijos klubas nutraukė sutartį. Pradėjo rungtyniauti su LKL čempionais Kauno „Žalgiriu" (dėl sutarties tarpininkavo Marcuso „bendraklubis“ Arvydas Sabonis). 2008 m. spalio 20 d. M. Brownas abipusiu susitarimu buvo paskolintas Tel Avivo "Maccabi" klubui,  tačiau 2009 m. liepos pabaigoje sugrįžo į Kauno „Žalgirį“. 2009 m. gruodžio pradžioje pratęsė sutartį su Kauno "Žalgiriu" dar vieneriems metams – iki 2010–2011 m. sezono pabaigos.
Kauno „Žalgiriui“ 2010 m. LKL finalo serijos metu atleidus vyr. trenerį D. Maskoliūną, M. Brownas drauge su komandos kapitonu D. Šalenga perėmė komandos vairą, o gegužės 20 d. buvo paskirtas komandos vyr. treneriu.
2011 m. spalio 12 d. baigė profesionalaus krepšininko karjerą.
Ta Hadžratas

Istorija

Dvi Ta Hadžrato šventyklos pastatytos 4 tūkstantmetyje pr. m. e.: didžioji − apie 3600−3200 m. pr. m. e., mažoji − apie 3300−3000 m. pr. m. e.
1923−1926 m. šventyklos buvo iškasinėtos. 1937 m. didžioji šventykla buvo rekonstruota.
Brit Awards

BRIT Awards, arba geriau žinomi kaip The BRITs, yra British Phonographic Industry (Britų fonografijos pramonės) asociacijos rengiami kasmetiniai pop muzikos apdovanojimai.

Istorija

Apdovanojimai prasidėjo 1977 metais, kai juos pradėjo globoti BPI (Britų fonografijos pramonės) asociacija. Ir jie iš pradžių vadinosi „BPI Awards“ (BPI apdovanojimai). Paskutinis BPI apdovanojimų renginys įvyko Albert Hall ir buvo žiūrimiausia televizijoje laida. 1989 apdovanojimai buvo pervardinti į Britannia Awards, arba BRIT Awards. MasterCard yra ilgametis renginio rėmėjas.
BRIT Awards anksčiau visuomet buvo transliuojami gyvai iki 1989, kai Samantha Fox su Mick Fleetwood vedė apdovanojimų renginį. Po to apdovanojimų renginiai būdavo įrašomi iš anksto ir transliuojami eteryje kitą dieną.
2007 m. vasario 14 d. BRIT Awards šou buvo vienintelį kartą transliuotas gyvai nuo 1989 m. Jį vedė komikas Russell Brand. Du apdovanojimai buvo panaikinti (Best British Rock Act, Best British Urban Act) ir venai kategorijai tai buvo paskutinis apdovanojmas (Best Pop Act).
Teodoras Denhofas (1684)

Biografija

Lenkijos bajorų Denhofų giminės Atstovas, herbo „Vepris“ savininkas. Karaliaus dvariškio ir Dinaburgo seniūno Henriko Denhofo (m. po 1626) ir Anos Marijos fon Nolde sūnus, pulkininko Oto Denhofo (apie 1554–1609) anūkas. Broliai – Pelplinsko abatas Oto, pulkininkas ir Starogrado seniūnas Henrikas, Karališkos gvardijos vadas ir Stargardsko seniūnas Jonas.
Iš pradžių Teodoras Denhofas tarnavo dvariškiu prie Lenkijos karalaičio Jono Kazimiero Vazos. 1655 metais buvo paskirtas Lietuvos didžiuoju pastalininkiu, o 1656 metais gavo Lietuvos didžiojo raikytojo pareigybę. 1658 metais Teodoras Denhofas tapo Lietuvos dvaro paiždininkiu, o 1661 metais gavo Karūnos dvaro pakamario pareigybę.
Jo žmona Katerina fon Besen buvo Lenkijos karaliaus Jono Kazimiero Vazos meilužė ir turėjo didelę įtaką karaliaus dvare. 1668 metais po Jono Kazimiero Vazos sosto išsižadėjimo Teodoras Denhofas palaikė Prancūzijos princo Luiudviko Konde-Burbono „Didžiojo“ kandidatūrą į Lenkijos karaliaus sostą.
Sąskaitos likučio perviršis

Sąskaitos likučio perviršis (sąskaitų kreditavimas, „overdraftas“, angl. overdraft – kredito limito viršijimas; didesnė, negu yra einamojoje sąskaitoje, pinigų suma, gaunama pagal čekį) – banko atliktas ūkio subjekto išlaidų apmokėjimas, nors ūkio subjekto sąskaitoje neužtenka lėšų. Tokiu atveju bankas nurašo nuo kliento sąskaitos pinigų likutį ir automatiškai jam suteikia paskolą. Skolos padengimui naudojamos visos piniginės lėšos, patenkančios į kliento sąskaitą. Dažniausiai tokio kredito palūkanos yra didesnės negu įprastai suteikiamo kredito.
Kanas (Prancūzija)

Istorija

XI a. Vilhelmas Užkariautojas Kaną pavertė savo kunigaikštystės sostine, o 1060 m. įsakė pastatyti tvirtovę.
Petras Skripka

Biografija

1990 m. baigė Lietuvos žemės ūkio akademiją, inžinierius elektrikas.
Žemės ūkio bendrovės „Apvija“ direktorius ir Molėtų savivaldybės administracijos Alantos seniūnijos elektrikas.
Partijos Lietuvos krikščionys demokratai, 2005 m. Lietuvos socialdemokratų partijos Molėtų rajono skyriaus narys.
2007–2011 m. ir 2011 m. (išrinktas, bet atsisakė mandato) Molėtų rajono savivaldybės tarybos narys. 
Sutuoktinė Marijona, vaikai Audronė, Arvydas.
Aukštelkų valsčius

Aukštelkų valsčius buvo šiaurės Lietuvoje. Centras – Aukštelkai.
Glodinimas

Glődinimas, arba glaistymas (angl. anti-aliasing) – skaitmeninių vaizdų apdorojimo technologija, kai, vaizduojant didesne raiška, grafinis vaizdas koreguojamas, siekiant paslėpti atsiradusius netolydumus.
Kadangi šiuolaikiniai kompiuterių monitoriai turi santykinai mažą skiriamąją gebą, vaizduojant paveikslėlį ar tekstą, kuris yra atskirtas nuo kitų vaizduojamų objektų, susiduriama su pašaliniu efektu, dėl kurio nukenčia vaizduojamo teksto kokybė – įstrižos linijos yra atkuriamos „laiptuotai“. Šis pašalinis efektas vadinamas netolydumu (angl. aliasing). Būdas, skirtas šiam efektui pašalinti, vadinamas glodinimu, arba kraštų išlyginimu (anti-aliasing). Jo metu piešinys yra apdorojamas taip, kad būtų pašalintas nereikalingas triukšmas.
Kraštų išlyginimas turi keletą šiek tiek skirtingų variacijų, kiekviena variacija yra dažniausiai skirta tam tikrai informacijos sričiai.
Erotas

Vaizdavimas

Erotas mene dažniausiai yra vaizduojamas kaip sparnuotas mažas berniukas arba kūdikis su savo nedideliu lanku ir strėlėmis rankose. Jis turi dviejų rūšių strėles: auksines su balandžio plunksnomis, kurios sukelia meilę, ir kitas geležines su pelėdos plunksnomis, kurios sukelia abejingumą. Poetė Sapfo aprašė jį kaip „saldžiai kartų“ ir „žiaurų“ savo aukoms, jis taip pat yra apibūdinamas kaip nesąžiningas, išdykęs ir charizmatiškas. Pagal senovinį identifikavimą su Protogonu ir Faniu (Phanes), jis yra pagražintai vaizduojamas kaip bulius, gyvatė, liūtas, ir su avino galva.
Erotas ne visada buvo suvokiamas kaip vaikas, tai daugiau dėl Kupidono atvaizdu paremtos romėnų tikėjimo sistemos įtakos. Graikų religijoje jis buvo jaunuolis, paauglys, o tai – visiška priešingybė vaikui vystykluose.
Mina (Saudo Arabija)

Mina (arab. منى) ir Palapinių miestas – vietovė (miestas) apie 5 km atstumu į rytus nuo Mekos Saudo Arabijoje, hadžo piligrimystės vieta. Ji yra pakelyje tarp Mekos ir Arafato kalno.
Musulmonai tiki, kad šioje vietovėje Abraomas buvo įpareigotas Dievo paaukoti savo sūnų Izmaelį. Abraomui pasirodė keliautoju apsimetęs velnias, kuris bandė jį įtikinti, kad Dievo paliepimas esą negali būti toks ir iš tikro yra velnio. Abraomas tuo nepatikėjo. Keliautojas (velnias) tuo bandė įtikinti Abraomo žmoną ir sūnų, tačiau jie nuvijo velnią mėtydami į jį akmenimis. Mina yra svarbi hadžo piligrimystės vieta. Joje piligrimai atlieka ritualinį septynių akmenų mėtymo į tris pastatytus pilorius (simbolizuojančius velnią) veiksmą. Piligrimai joje turi praleisti tris dienas. Vietovė taip pat žinoma „Palapinių miesto“ pavadinimu. Joje Saudo Arabijos valdžia įrengė tūkstančius palapinių su kondicionavimo sistemomis, virtuvėmis ir vonios kambariais piligrimams apsistoti. Manoma, kad mieste gali apsistoti iki 3 mln. piligrimų. Dėl didelio piligrimų skaičiaus mieste yra pasitaikiusių masinių žmonių žūties atvejų.
Juozas Godlevskis

Biografija

Gimė ir augo žinomoje šeimoje – tėvas buvo Upytės sargybinis, stambus žemvaldys. Mokėsi Kražių jėzuitų kolegijoje. Nuo 1792 m. tarnavo ATR kariuomenėje generolo Mikalojaus Sulistrovskio adjutantu. Dalyvavo kovose su Rusijos kariuomene; spėjama, kad buvo ir 1794 m. sukilimo dalyvis. Po sukilimo iš kariuomenės pasitraukė.
1800 m. nupirko prie Kauno esantį Fredos dvarą, turintį 2 palivarkus ir 28 kaimus. Sėkmingai ūkininkaudamas pastatė dvaro rūmus Išlauže, Linksmadvaryje ir Fredoje, prie pastarojo kaimo statinių suformavo parką su jo inicialus J ir G primenančiais tvenkiniais. Į rūmus vedė žvyruota Kauno-Varšuvos kelio atšaka. Savo lėšomis pastatė bažnyčias Garliavoje, Veiveriuose, koplyčią Fredos parke, Digrių koplyčią.
Baigęs teisės mokslus, vertėsi advokato darbu. 1809 m. buvo išrinktas Marijampolės pavieto bajorų seimelio maršalka ir pasiuntiniu į Varšuvos kunigaikštystės, o vėliau – į Lenkijos karalystės seimus. Būdamas seimūnu dirbo Pajamų ir iždo komisijoje, ruošė mokesčių reformų projektus. Pagarsėjo savo pasisakymais seime, kuriuos išspausdino atskiru leidiniu. Siekė reformuoti neefektyvų Lenkijos karalystės žemės ūkį, savo valstiečiams 1815 m. suteikė teisę išsipirkti iš baudžiavos.
1831 m. sukilimo metu buvo Vyriausiojo komiteto įgaliotiniu Augustavo gubernijai, Lomžos ir Augustavo gubernijose organizavo pasipriešinimą Rusijos caro armijos baudėjams. Iš sukilėlių kariuomenės pasitraukė, kartu gaudamas brigados generolo laipsnį. Už veiklą sukilimo metu baustas nebuvo – pasinaudojo suteikta amnestija.
Grįžo prie savo dvaro reikalų, buvo išrinktas Augustavo gubernijos Kredito draugijos pirmininku. 1861 m. rugpjūčio 12 d. Aleksote suorganizavo lietuvių-lenkų draugystės manifestaciją. Buvo didelis muzikos mėgėjas, 1816 m. jo surinktas 32 asmenų orkestras koncertuodavo ir gubernijoje, ir visoje Lietuvoje.
Mirė Fredoje, laidotuvėse dalyvavo ir Seinų vyskupas Konstantinas Irenijus Lubienskis.
Fibroblastas

Fibroblastai – jungiamojo audinio ląstelės, gaminančios tarpląstelinio užpildo komponentus – kolageną, elastines skaidulas, glikoproteinus, glikozaminoglikanus.
Fibroblastas turi stambų elipsės pavidalo branduolį su 1–2 branduolėliais, didelį grūdėtąjį endoplazminį tinklą, gerai išsivysčiusį Goldžio kompleksą, daug citoplazmos ataugų, dėl ko ląstelė esti žvaigždės formos. Fibroblastai yra judrios ląstelės, geba judėti pseudopodijų pagalba. Judėjimo kryptį lemia citokinai, kuriuos gamina kitos ląstelės (trombocitai, leukocitai), kai pažeidžiamas audinių integralumas.
Fibroblastai geba dalytis. Dalijimąsi skatina augimo faktoriai (fibroblastų augimo faktoriai, transformuojantis augimo faktorius), kurių išskyrimas padidėja esant audinių pažeidimams. Aktyviai besidalijantys ir tarpląstelinio užpildo komponentus sekretuojantys fibroblastai svarbūs žaizdų gijimui.
Neaktyvūs, subrendę fibroblastai dar vadinami fibrocitais.
Fibroblastai kilę iš mezenchimos kamieninių ląstelių, esančių kaulų čiulpuose.Fibroblastai gali diferencijuotis į kitas mezoderminės kilmės ląsteles – kaulines (osteocitus, osteoblastus ir osteoklastus), chondrocitus, adipocitus, lygiųjų raumenų ląsteles.
Fibroblastai – dažnai in vitro kultivuojamos ląstelės. Tai lemia jų gebėjimas dalytis reaguojant į augimo faktorius. Fibroblastai auga prisitvirtinę prie substrato (indo sienelės), todėl suformuoja patogius mikroskopiniams stebėjimams monosluoksnius.
Viti Levu

Viti Levu (fidž. Viti Levu) – didžiausia Fidžio salyną sudaranti sala. Čia įsikūrusi Fidžio sostinė Suva bei dauguma valstybės gyventojų. Plotas 10 388 km². Salos ilgis 106 km, plotis 146 km. Centrinėje salos dalyje plyti vulkaninės kilmės kalnų ir lavos laukų masyvas. Aukštis iki 1394 m (Tomanivio k.). Vakarinėje dalyje kritulių iškrinta kur kas mažiau negu rytinėje. Centrinė salos dalis apaugusi miškais. Lygumose driekiasi savanų plotai, palmių giraitės. Pagrindinės upės – Reva, Sigatoka.
Viti Levu saloje gyvena ~580 tūkst. gyventojų. Vidutinis gyventojų tankumas 55,8 žm./km². Verčiamasi cukranendrių auginimu, gyvulininkyste, žvejyba, turizmu. Pagrindiniai miestai: Suva, Lautoka, Ba, Nadi, Nausori.
Burbulo rikiavimo algoritmas

Algoritmo vykdymas pažingsniui

Naudosime skaičių masyvą „5 1 4 2 8“ ir jį surūšiuosime nuo mažiausio elemento iki didžiausio. Kiekviename žingsnyje paryškinti elementai yra palyginami.
Pirmas praėjimas:

(5 1 4 2 8)  (1 5 4 2 8) Čia algoritmas palygina pirmus 2 elementus ir juos apkeičia vietomis.

(1 5 4 2 8)  (1 4 5 2 8)

(1 4 5 2 8)  (1 4 2 5 8)

(1 4 2 5 8)  (1 4 2 5 8) Dabar elementai yra išdėstyti tinkama tvarka, todėl algoritmas jų neapkeičia vietomis.
Antras praėjimas:

(1 4 2 5 8)  (1 4 2 5 8)

(1 4 2 5 8)  (1 2 4 5 8)

(1 2 4 5 8)  (1 2 4 5 8)

(1 2 4 5 8)  (1 2 4 5 8)

Dabar masyvo elementai išdėstyti tinkama tvarka, bet algoritmas to nežino. Algoritmui reikia vieno praėjimo be pakeitimų, kad žinotų jog elementai reikiama tvarka.
Trečias praėjimas:

(1 2 4 5 8)  (1 2 4 5 8)

(1 2 4 5 8)  (1 2 4 5 8)

(1 2 4 5 8)  (1 2 4 5 8)

(1 2 4 5 8)  (1 2 4 5 8)

Galiausiai algoritmas baigė savo darbą.
Nueva Italija

Istorija

Nueva Italija įkurta XX a. pr. emigrantų iš Italijos.

Šaltiniai

Reportaje al País. Tomo 2. Año 2001.
Melburnas (Anglija)

Istorija

1086 m. Paskutiniojo teismo knygoje Melburnas paminėtas penkis kartus.

Geografija

Kaimas vakaruose atskirtas geografinio dienovidinio.

Religija

Ištyrus kaime rastas saksų kapines išsiaiškinta, kad krikščionybė Melburne plėtota nuo VII a.
XI a. įrašai rodo, kad kaime jau buvo koplyčia. 1152 m. pastatyta bažnyčia. Dabartinė Melburno visų šventųjų bažnyčia yra itin pakitusi (1882 m. rekonstruota), bet vis dar turi XIII a. statytų architektūrinių elementų.
Klavikordas

Konstrukcija

Klavikordo korpusas - medinė pailga stačiakampė dėžė.  Virš rezonansinės plokštės statmenai klavišams ištemptos stygos. Klavišų galuose įtaisytos žalvario plokštelės, liežuvėliai, vadinami tangentais. Paspaudus klavišą tangentas iš apačios užgauna stygą ir prie jos prisispaudęs padalija stygą į skambančią ir neskambančią dalį.
Klavikordai būna surištieji ir laisvieji. Surištųjų klavikordų vienai stygai priklausė 5, vėliau 2-3 klavišai, kurių tangentai stygą liesdavo skirtingose vietose. Kiekvienas laisvųjų klavikordų klavišas turėjo savo stygą. Klavikordo diapazonas iki 5 oktavų (F-P), jo garsai silpni, švelnūs ir išraiškingi, greit nutyla.

Istorija

Klavikordas atsirado iš monochordo. Europoje paplito nuo XV a. kaip namų muzikavimo instrumentas. Pirmąjį laisvąjį klavikordą 1700 m. padirbo J. W. Gruenebergas iš Brandenburgo. Klavikordai buvo įvairaus dydžio: nuo oktavinio (klavikordas biblija) iki 5 oktavų garsyno (korpusas 1,5 m ilgio). Ankstyvieji klavikordai skambinant būdavo pasidėdami ant stalo arba ant kelių, vėlesni jau turėjo 4 kojas. Kai kurie meistrai dirbo klavikordus su pedalu ir 2 manualais, skirtus vargonininkų pratyboms namuose. Silpnam garsui sustiprinti buvo vartojami 2-4 stygų chorai. XIX a. pr. klavikordą pakeitė fortepijonas.
Lietuvoje klavikordas buvo vartojamas nuo XVI a. kunigaikščių rūmuose. 1408 m. Vokiečių ordino magistras Ulrichas fon Jungingenas Vytauto žmonai Onai pasiuntė klavikordą ir vargonus. Klavikordas Lietuvoje plačiau paplito XVIII a. II pusėje.
FC Bihor Oradea

Istorija

1963 m. prijungtas CSM Crişana Oradea klubas.
Meironiškių akmenys

Meironiškių akmenys – du stambūs rieduliai Krakių seniūnijoje, Kėdainių rajone, šalia kelio  2004  Josvainiai–Pilsupiai–Krakės . Akmenys guli už 4 km į pietus nuo Krakių, pietiniame Meironiškių kaimo pakraštyje, ties posūkiu link gamybinių ir ūkio pastatų. Meironiškių akmenys yra geologinis gamtos paveldo objektas, paskelbtas saugomu Lietuvos Respublikos aplinkos ministro 2016 m. vasario 8 d. įsakymu Nr. D1-88.

Duomenys

Piečiau esančio riedulio matmenys: aukštis – 2,85 m; ilgis – 3,70 m, plotis – 2,35 m, perimetras – nenurodoma.
Šiauriau esančio riedulio matmenys: aukštis – 2,45 m; ilgis – 3,10 m, plotis – 1,90 m, perimetras – 8,35 m.
Dalia Michelevičiūtė

Biografija

Vaikystėje augo Alytuje, mokėsi Alytaus 5-ojoje vidurinėje mokykloje. Tėvams persikėlus į Anykščius, 1985 m. baigė Anykščių Jono Biliūno vidurinę mokyklą. Nuo vaikystės šoko pramoginius šokius.
Lietuvos muzikos akademijos Teatrinio meno fakulteto aktorinio meistriškumo katedroje baigė vaidybą (Jono Vaitkaus kurse, 1992 m. – bakalauro, 1996 m. – magistro studijas), 1994 m. – Vilniaus universitete lietuvių filologiją. 
Nuo 1992 m. Lietuvos nacionalinio dramos teatro aktorė, taip pat „Kristinos šokių namų“ šokių mokytoja.
Kašučių (Dubašių) senosios kapinės

Vieta

Įrengtos pakilumoje, ties Kašučių kaimo riba, Kašučių kapinyno šiaurės rytiniame pakraštyje. Pailgos šiaurės vakarų – pietryčių kryptimi, apie 80 m ilgio ir 40 m pločio. Laidojimo žymių ir mažosios architektūros paminklų nėra. Paviršius nelygus, banguotas, žemėja į rytus – pietryčius. Didžioji teritorijos dalis apaugusi lapuočiais, o vakarinė – spygliuočiais medžiais.
Teritorijos plotas – 0,32 ha.

Istorija

Veikė XVI – XVIII a. Laidoti Kašučių bajorkaimio ir Dubašių kaimo gyventojai. Priklausė Kašučių bajorams Sakeliams, nuo XIX a. pab. – Mykolui Valavičiui. tarpukario žemės reformos metu teritorija priskirta Dubašių kaimui.
Nuo seno kapinėse stovėjo keli aukšti ąžuoliniai kryžiai, kurių paskutiniai sunyko XIX a. pab. – XX a. pr.
Nuo 1972 m. kapinių teritorija saugoma kaip sudėtinė Kašučių kapinyno teritorijos ploto dalis.
1992 m. žvalgė Julius Kanarskas.
Vichorevka

Istorija

Miesto statusą turi nuo 1966 m.
Įrašų kompanija

Įrašų kompanija, kitaip leidybinė kompanija, muzikos industrijoje užsiimanti muzikos ir vaizdo įrašų leidyba, jų prodiusavimu, reklamavimu, gamyba.
Įrašų kompanijos dažnai perima autorių turtines teises bei veikia autorių vardu.
Vytautas Gipiškis

Vytautas Gipiškis (1930 m. rugpjūčio 3 d. Telšiuose) – Lietuvos agronomas, biomedicinos mokslų daktaras.

Biografija

Gimė Telšių gimnazijos direktoriaus Prano Gipiškio ir Angelės Galvydytės šeimoje. 1959 m. baigė Lietuvos žemės ūkio akademiją. 1971 m. žemės ūkio mokslų kandidatas.
1958–1966 m. dirbo Samališkės bandymų stotyje, 1967–1992 m. – Žemdirbystės instituto Vėžaičių filiale, 1970–1978 m. Žolių ūkio sektoriaus, 1979–1992 m. Nemuno užliejamųjų pievų sektoriaus Šilutėje vedėjas. 1993–2000 m. Žemdirbystės instituto Žolininkystės skyriaus Nemuno pievų sektoriaus vedėjas.
Mokslinio darbo kryptys: ganyklų įrengimas jauriniuose dirvožemiuose, Nemuno žemupio užliejamųjų pievų gerinimas ir naudojimas.